தெளிவு - ஏனைய கவிதைகள்

எல்லா மாகிக் கலந்து நிறைந்தபின் 
 ஏழைமை யுண்டோடா? - மனமே! 
 பொல்லாப் புழுவினைக் கொல்ல நினைத்தபின் 
 புத்தி மயக்கமுண்டோ? 
 உள்ள தெலாமோ ருயிரென்று தேர்ந்தபின் 
 உள்ளங் குலைவ துண்டோ? - மனமே! 
 வெள்ள மெனப்பொழி தண்ணரு ளாழ்ந்தபின் 
 வேதனை யுண்டோடா? 
 சித்தி னியல்பு மதன்பெருஞ் சத்தியின் 
 செய்கையுந் தேர்ந்துவிட்டால், - மனமே, 
 எத்தனை கோடி யிடர்வந்து சூழினும் 
 எண்ணஞ் சிறிதுமுண்டோ? 
 செய்க செயல்கள் சிவத்திடை நின்றெனத் 
 தேவ னுரைத்தனனே; - மனமே! 
 பொய்கரு தாம லதன்வழி நிற்பவர் 
 பூதல மஞ்சுவரோ? 
 ஆன்ம வொளிக்கடல் மூழ்கித் திளைப்பவர்க் 
 கச்சமு முண்டோடா? - மனமே! 
 தேன் மடை யிங்குத் திறந்தது கண்டு 
 தேக்கித் திரிவமடா! 
 எல்லா மாகிக் கலந்து நிறைந்தபின் 
 ஏழைமை யுண்டோடா? - மனமே! 
 பொல்லாப் புழுவினைக் கொல்ல நினைத்தபின் 
 புத்தி மயக்கமுண்டோ? 
 உள்ள தெலாமோ ருயிரென்று தேர்ந்தபின் 
 உள்ளங் குலைவ துண்டோ? - மனமே! 
 வெள்ள மெனப்பொழி தண்ணரு ளாழ்ந்தபின் 
 வேதனை யுண்டோடா? 
 சித்தி னியல்பு மதன்பெருஞ் சத்தியின் 
 செய்கையுந் தேர்ந்துவிட்டால், - மனமே, 
 எத்தனை கோடி யிடர்வந்து சூழினும் 
 எண்ணஞ் சிறிதுமுண்டோ? 
 செய்க செயல்கள் சிவத்திடை நின்றெனத் 
 தேவ னுரைத்தனனே; - மனமே! 
 பொய்கரு தாம லதன்வழி நிற்பவர் 
 பூதல மஞ்சுவரோ? 
 ஆன்ம வொளிக்கடல் மூழ்கித் திளைப்பவர்க் 
 கச்சமு முண்டோடா? - மனமே! 
 தேன் மடை யிங்குத் திறந்தது கண்டு 
 தேக்கித் திரிவமடா!